  Туспуктэм: Майя Бывальцева Наталия Сильвестрова Москваысь ВДНХ-ын «Россия» форум-адӟытонын (0+) семьяослы «Родные – Любимые» огъяросси форум радъяськиз. Со улсын Сьӧлтаысь Корякинъёслэн но Ижкарысь Вотинцевъёслэн семьяоссы пӧраськонъя мастер-классэ пыриськизы. Со сярысь Удмуртиысь тӧролэн но кивалтэтлэн пресс-службазы ивортӥз. Корякинъёс 27 ар ӵош уло ини. Алексей Сьӧлта ёрос лулчеберет юртын куарая режиссёр луыса ужа, Наталия – Калыклы мерлыко юрттэт сётонъя элькун центрлэн ёзэтэзлэн кивалтӥсез. Ӵош соос сизьым нылпи будэто, кӧняез ке соос пӧлысь вордосъёс. Форум улсын соос, Вотинцевъёслэн семьёнызы ӵош, «Семейные рецепты» вожвылъяськонэ пыриськизы, куноосты удмурт калык сиёнэн тодматӥзы. «Сьӧлтаысь Корякинъёслэн семьяенызы ми терера (тари ӝуклэсь табань) пӧрамы. Ӵошен возьматонлы тупаса, ӟеч но шулдыр ортчиз. Картъёсмы тетераез табаын пыжизы, ми Наталия Коряковаен нылпиосмы, семьямы сярысь верамы, куноосты пӧрам сиёнэн сюдӥмы. Ми яратӥськом та выллем мастер-классъёс ортчытъяны, куноосты йӧскалык сиёнъёсын тодматыны » Ирина Вотинцева Вожвылъяськонэ кун азьмуртлэн администрациезлэн кивалтӥсезлэн нырысетӥ воштӥсез Сергей Кириенко вуылӥз. Со семьяосты форуме мыло-кыдо пыриськемзы, творчетсвоя возьматонъёссы но сюлэмез бугыртӥсь веранъёссы понна тау кариз. «Родные – Любимые» огъяросси форум кунын Семьялэн араз нырысетӥез бадӟым ужрад луиз. Тодэ вайытом, ВДНХ-ын Удмуртилэн стендаз выль ар шутэтскон нуналъёсы 54 сюрс адями вуылӥз. Тегъёс: семья вожвылъяськон сиён Удмуртия Москва  